ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 713/95 ΤΟΥ ΣΥΜΒΟΥΛΙΟΥ της 27ης Μαρτίου 1995 για την τροποποίηση του κανονισμού (ΕΟΚ) αριθ. 620/71 περί θεσπίσεως των διατάξεων-πλαισίων για τις συμβάσεις πωλήσεως του λίνου και της κανάβεως σε άχυρο

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της κανάβεως (1), και ιδίως το άρθρο 6,

την πρόταση της Επιτροπής,

Εκτιμώντας:

ότι σύμφωνα με το άρθρο 4α του κανονισμού (ΕΟΚ) αριθ. 620/71 (2), τα συμβαλλόμενα μέρη αναγράφουν στις συμβάσεις πωλήσεως που αφορούν τον λίνο σε άχυρο ότι η τιμή πωλήσεως έχει συμφωνηθεί λαμβάνοντας υπόψη την τιμή στόχου των σπόρων λίνου που αναφέρεται στο άρθρο 1 του κανονισμού (ΕΟΚ) αριθ. 569/76 του Συμβουλίου της 15ης Μαρτίου 1976 για την πρόβλεψη ειδικών μέτρων για τους σπόρους λίνου (3) 7 ότι το καθεστώς ενισχύσεως για τους σπόρους του λίνου που καθιερώθηκε από τον κανονισμό (ΕΟΚ) αριθ. 569/76 έχει αντικατασταθεί από εκείνο που καθιερώθηκε από τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στηρίξεως των παραγωγών ορισμένων αροτραίων καλλιεργειών (4) 7 ότι το άρθρο 4α του κανονισμού (ΕΟΚ) αριθ. 620/71 πρέπει συνεπώς να καταργηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4α του κανονισμού (ΕΟΚ) αριθ. 620/71 διαγράφεται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαρτίου 1995.

Για το Συμβούλιο Ο Πρόεδρος J. PUECH
ΚΑΝΟΝΙΣΜΟΣ (ΕΚ) αριθ. 691/95 ΤΗΣ ΕΠΙΤΡΟΠΗΣ της 30ής Μαρτίου 1995 για ορισμένα μεταβατικά μέτρα σχετικά με την εισαγωγή μελάσας στον τομέα της ζάχαρης μετά από την εφαρμογή της γεωργικής συμφωνίας του γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις αναγκαίες προσαρμογές και τα αναγκαία μεταβατικά μέτρα στον τομέα της γεωργίας για την εφαρμογή των συμφωνιών που συνήφθησαν στο πλαίσιο των πολυμερών εμπορικών διαπραγματεύσεων του γύρου της Ουρουγουάης (1), και ιδίως το άρθρο 3 7 τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (2), όπως τροποποιήθηκε τελευταία από τον κανονισμό (ΕΚ) αριθ. 283/95 της Επιτροπής (3), και ιδίως το άρθρο 13 παράγραφος 2 και το άρθρο 17 παράγραφος 5,

Εκτιμώντας:

ότι οι ειδικές λεπτομέρειες εφαρμογής του καθεστώτος των πιστοποιητικών εισαγωγής στον τομέα της ζάχαρης έχουν θεσπιστεί από τον κανονισμό (ΕΟΚ) αριθ. 2630/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1754/93 (5) 7 ότι το άρθρο 5 παράγραφος 2 του κανονισμού (ΕΟΚ) αριθ. 2630/81 προβλέπει ότι τα πιστοποιητικά εισαγωγής για τα προϊόντα που αναφέρονται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 1785/81 ισχύουν από την ημερομηνία της εκδόσεώς τους έως το τέλος του τρίτου μηνός που έπεται της ημερομηνίας αυτής 7 ότι, από την 1η Ιουλίου 1995 το υπάρχον καθεστώς των εισφορών κατά την εισαγωγή της ζάχαρης καταργήθηκε και αντικαταστάθηκε από δασμολογικό καθεστώς που περιλαμβάνει τελωνειακούς δασμούς 7 ότι οι εισφορές κατά την εισαγωγή για τη μελάσα μπορούν να προκαθορισθούν σύμφωνα με τον κανονισμό (ΕΟΚ) αριθ. 1411/70 (6), ότι για να είναι δυνατόν να διασφαλισθεί η καλύτερη λειτουργία του καθεστώτος εισαγωγής μελάσας που υπάρχει έως τις 30 Ιουνίου 1995, πρέπει να περιορισθεί η διάρκεια ισχύος των εν λόγω πιστοποιητικών κατά την εισαγωγή που εκδίδονται από την 1η Απριλίου 1995, έως το τέλος της περιόδου εμπορίας 1994/95 7 ότι έχοντας υπόψη τον επείγοντα χαρακτήρα, πρέπει να διασφαλισθεί η δημοσίευσή του το ταχύτερον δυνατόν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης της Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 5 παράγραφος 2 του κανονισμού (ΕΟΚ) αριθ. 2630/81, η διάρκεια ισχύος των πιστοποιητικών εισαγωγής μελάσας που υπάγεται στους κωδικούς ΣΟ 1703 10 00 και ΣΟ 1703 90 00, τα οποία εκδίδονται κατά τη διάρκεια της περιόδου από 1ης Απριλίου 1995 έως 30 Ιουνίου 1995, δεν μπορεί να υπερβεί την 30ή Ιουνίου 1995.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 869/95 ΤΗΣ ΕΠΙΤΡΟΠΗΣ της 20ής Απριλίου 1995 σχετικά με παραδόσεις τροφίμων ως ιδιωτική επισιτιστική βοήθεια οι οποίες πραγματοποιούνται από φιλανθρωπικούς οργανισμούς

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 9 παράγραφος 2 καθώς και τις αντίστοιχες διατάξεις άλλων κανονισμών περί κοινής οργανώσεως αγοράς για τα γεωργικά προϊόντα,

Εκτιμώντας:

ότι σύμφωνα με το άρθρο 14 παράγραφος 4 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 340/95 (4), δεν απαιτείται καμία εγγύηση για τα πιστοοιητικά εξαγωγής που δεν περιλαμβάνουν καθορισμό των επιστροφών και τα οποία εκδίδονται για εξαγωγές προς τρίτες χώρες στο πλαίσιο μη κοινοτικής επισιτιστικής βοήθειας, που πραγματοποιείται από αναγνωρισμένους σε κοινοτικό επίπεδο φιλανθρωπικούς οργανιμούς 7 ότι ένα νέο κράτος μέλος ζήτησε να εγκριθούν δύο οργανισμοί 7 ότι αυτό το κράτος μέλος θεωρεί ότι η έγκριση αυτή είναι απολύτως αναγκαία, ιδίως λόγω της ύπαρξης ενεργειών επισιτιστικής βοήθειας με προορισμό την πρώην Γιουγκοσλαβία 7 ότι ο προκαθορισμός της επιστροφής είναι υποχρεωτικός από την ημερομηνία έναρξης ισχύος της εν λόγω γεωργικής συμφωνίας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των οικείων Διαχειριστικών Επιτροπών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 14 παράγραφος 4 του κανονισμού (ΕΟΚ) αριθ. 3719/88 εγκρίνονται οι ακόλουθοι φιλανθρωπικοί οργανισμοί:

- Caritas,

- Ερυθρός σταυρός.

Άρθρο 2

1. Οι διατάξεις του παρόντος κανονισμού εφαρμόζονται έως τις 30 Ιουνίου 1995.

2. Ωστόσο,

- για τα προϊόντα που υπάγονται στους τομείς που ρυζιού και του οίνου, εφαρμόζονται έως την 31η Αυγούστου 1995,

- για τα προϊόντα που υπάγονται στον τομέα της ζάχαρης, εφαρμόζονται έως την 30ή Σεπτεμβρίου 1995,

- για τα προϊόντα που υπάγονται στον τομέα του ελαιολάδου, εφαρμόζονται έως την 31η Οκτωβρίου 1995.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Απριλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 891/95 ΤΗΣ ΕΠΙΤΡΟΠΗΣ της 21ης Απριλίου 1995 για την παύση της αλιείας του σολομού από τα σκάφη που φέρουν τη σημαία της Φινλανδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση καθεστώτος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3370/94 του Συμβουλίου της 20ής Δεκεμβρίου 1994, για την κατανομή, για το έτος 1995, των ποσοστώσεων αλιευμάτων μεταξύ των κρατών μελών, για τα σκάφη που αλιεύουν στα ύδατα της Λετονίας (2), προβλέπει ποσοστώσεις σολομού για το 1995 7 ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιήθηκαν από τα σκάφη, που τη φέρουν σημαία ενός κράτους μέλους θεωρείται ότι εξάντλησαν την παραχωρούμενη ποσόστωση 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σολομού στα ύδατα της διαίρεσης CIEM III δ (ύδατα της Λετονίας) από τα σκάφη που φέρουν τη σημαία της Φινλανδίας ή είναι νηολογημένα στη Φινλανδία, προσέγγισαν την ποσόστωση που τους παραχωρήθηκε για το 1995 7 ότι η Φινλανδία απαγόρευσε την αλιεία αυτού του αποθέματος από τις 11 Μαρτίου 1995 7 ότι πρέπει, ως εκ τούτου, να ληφθεί υπόψη αυτή η ημερομηνία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τα αλιεύματα σολομού στα ύδατα της διαίρεσης CIEM III δ (ύδατα της Λετονίας) που πραγματοποιήθηκαν από τα σκάφη που φέρουν τη σημαία της Φινλανδίας ή είναι νηολογημένα στη Φινλανδία, θεωρείται ότι εξαντλήθηκε η ποσόστωση που παραχωρήθηκε στη Φινλανδία για το 1995.

Απαγορεύεται η αλιεία του σολομού στα ύδατα της διαίρεσης CIEM III δ (ύδατα της Λετονίας) που πραγματοποιήθηκε από τα σκάφη που φέρουν τη σημαία της Φινλανδίας ή είναι νηολογημένα στη Φινλανδία, καθώς και η διατήρηση επί του πλοίου, η μεταφόρτωση και η εκφόρτωση των αλιευμάτων αυτού του αποθέματος που πραγματοποιήθηκαν από τα εν λόγω σκάφη, μετά την ημερομηνία εφαρμογής αυτού του κανονισμού.

Άρθρο 2

Ο παρών κανονισμός αρχίζει να ισχύει την επομένη ημέρα απο τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 11 Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Απριλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1166/95 ΤΗΣ ΕΠΙΤΡΟΠΗΣ της 23ης Μαΐου 1995 για καθορισμό των ελάχιστων τιμών πωλήσεως για το βόειο κρέας στο πλαίσιο του διαγωνισμού που προβλέπεται από τον κανονισμό (ΕΚ) αριθ. 1035/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 7 παράγραφος 3,

Εκτιμώντας:

ότι ορισμένες ποσότητες βοείου κρέατος που καθορίζονται από τον κανονισμό (ΕΚ) αριθ. 1035/95 της Επιτροπής (3) τέθηκαν σε διαγωνισμό 7 ότι, δυνάμει του άρθρου 9 του κανονισμού (ΕΟΚ) αριθ. 2173/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1759/93 (5), οι ελάχιστες τιμές πωλήσεως για το κρέας που τέθηκε σε δημοπρασία καθορίζονται λαμβανομένων των ληφθεισών προσφορών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ελάχιστες τιμές πωλήσεως βοείου κρέατος για το διαγωνισμό που προβλέπεται στον κανονισμό (ΕΚ) αριθ. 1035/95, του οποίου η προθεσμία υποβολής προσφορών έχει λήξει στις 17 Μαΐου 1995, καθορίζονται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαΐου 1995.

Για την Επιτροπή Franz FISCHLER Μέλος της Επιτροπής

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1244/95 ΤΗΣ ΕΠΙΤΡΟΠΗΣ της 31ης Μαΐου 1995 για τροποποίηση του κανονισμού (ΕΚ) αριθ. 1431/94 για τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 774/94 του Συμβουλίου της 29ης Μαρτίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας των πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα (1), και ιδίως το άρθρο 7,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (2), και ιδίως το άρθρο 3 παράγραφος 1,

Εκτιμώντας:

ότι ο κανονισμός (ΕΚ) αριθ. 1431/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 406/95 (4), έχει καθορίσει τις λεπτομέρειες εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 7 ότι η συμφωνία επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης και εγκρίθηκε από την απόφαση 94/800/ΕΚ του Συμβουλίου (5), έχει καταργήσει τις εισφορές κατά την εισαγωγή που προβλέπει μόνο τους δασμούς του κοινού δασμολογίου 7 ότι πρέπει συνεπώς να τροποποιηθεί ο κανονισμός (ΕΚ) αριθ. 1431/94 7 ότι για αντικερδοσκοπικούς σκοπούς πρέπει να τροποποιηθούν οι όροι προσβάσεως στο καθεστώς αυτό 7 ότι η Επιτροπή Διαχείρισης Κρέατος Πουλερικών και Αυγών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1431/94 τροποποιείται ως εξής:

1. Το άρθρο 3 στοιχείο α) αντικαθίσταται από το ακόλουθο κείμενο:

«α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αιτήσεως, μπορεί να αποδείξει παρέχοντας ικανοποιητική απόδειξη στις αρμόδιες αρχές, ότι έχει εισάγει τουλάχιστον 80 τόνους (βάρος του προϊόντος) των προϊόντων που υπάγονται στους κωδικούς ΣΟ 0207, 1602 31 και 1602 39 κατά τη διάρκεια ενός εκάστου των δύο ημερολογιακών ετών που προηγούνται του έτους καταθέσεως των αιτήσεων των πιστοποιητικών. Εντούτοις, εξαιρείται του πλεονεκτήματος του εν λόγω καθεστώτος ο λιανοπωλητής ή το κατάστημα λιανικής πώλησης που πωλούν τα προϊόντα τους στον τελικό καταναλωτή 7».

2. Στα παραρτήματα Ι, ΙΙ και ΙΙΙ, ο όρος «εισφορά» αντικαθίσταται από τους όρους «δασμός του κοινού δασμολογίου».

Άρθρο 2

Ο παρών κανονισμός αρχίζει να ισχύει την 1η Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1209/95 ΤΟΥ ΣΥΜΒΟΥΛΙΟΥ της 29ης Μαΐου 1995 για την τροποποίηση του κανονισμού (ΕΚ) αριθ. 3313/94 για τη θέσπιση μεταβατικού καθεστώτος που εφαρμόζεται στις εισαγωγές στην Αυστρία, τη Φινλανδία και τη Σουηδία ορισμένων κλωστοϋφαντουργικών προϊόντων που υπάγονται στους κανονισμούς (ΕΟΚ) αριθ. 3951/92, (ΕΟΚ) αριθ. 3030/93 και (ΕΚ) αριθ. 517/94

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 3313/94 (1) καθορίζει τους όρους υπό τους οποίους οι εισαγωγές στην Αυστρία, τη Φινλανδία και τη Σουηδία ορισμένων κλωστοϋφαντουργικών προϊόντων που υπάγονται στους κανονισμούς (ΕΟΚ) αριθ. 3951/92, (ΕΟΚ) αριθ. 3030/93 και (ΕΚ) αριθ. 517/94 του Συμβουλίου δεν διέπονται από τους εν λόγω κανονισμούς 7

ότι, ειδικότερα, ο κανονισμός (ΕΚ) αριθ. 3313/94 προβλέπει ότι τα εν λόγω προϊόντα πρέπει να προσκομίζονται για να τεθούν σε ελεύθερη κυκλοφορία πριν από τις 31 Μαρτίου 1995 στην Αυστρία, τη Φινλανδία και τη Σουηδία 7

ότι αποδεικνύεται αδύνατον για ορισμένους εισαγωγείς να προσκομίζουν τα εν λόγω προϊόντα εντός της προθεσμίας που προβλέπεται από τον κανονισμό (ΕΚ) αριθ. 3313/94 7

ότι θα πρέπει να παραταθεί στις 31 Μαΐου 1995 το χρονικό όριο για τη θέση σε ελεύθερη κυκλοφορία των προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1, στο άρθρο 2 παράγραφος 1 και στο άρθρο 3 του κανονισμού (ΕΚ) αριθ. 3313/94, η ημερομηνία «31 Μαρτίου 1995».

Άρθρο 2

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για το Συμβούλιο

Ο Πρόεδρος

Ph. VASSEUR

(1) ΕΕ αριθ. L 350 της 31. 12. 1994, σ. 6.
ΚΑΝΟΝΙΣΜΟΣ (ΕΚ) αριθ. 1303/95 ΤΗΣ ΕΠΙΤΡΟΠΗΣ της 7ης Ιουνίου 1995 σχετικά με τη διακοπή της αλιείας γάδου από σκάφη που φέρουν τη σημαία της Ιρλανδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 748/95 του Συμβουλίου της 13ης Μαρτίου 1995 για την κατανομή, για το έτος 1995, ορισμένων ποσοστώσεων αλιευμάτων μεταξύ κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και την αλιευτική ζώνη γύρω από το Jan Mayen (2), προβλέπει για το γάδο ποσοστώσεις για το 1995 7 ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει τις ποσοστώσεις που έχουν χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γάδου στα ύδατα των υποδιαιρέσεων CIEM I, II a, b (νορβηγικά ύδατα βορείως των 62ο Β) από σκάφη που φέρουν τη σημαία της Ιρλανδίας ή είναι νηολογημένα στη Ιρλανδία, έφθασαν στο όριο των ποσοστώσεων που χορηγήθηκαν για το 1995 7 ότι η Ιρλανδία απαγόρευσε την αλιεία του αποθέματος αυτού από τις 26 Απριλίου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα γάδου στα ύδατα των υποδιαιρέσεων CIEM I, II a, b (νορβηγικά ύδατα βορείως των 62ο Β) από σκάφη που φέρουν τη σημαία της Ιρλανδίας ή είναι νηολογημένα στην Ιρλανδία θεωρούνται ότι έχουν εξαντλήσει την ποσόστωση που έχει χορηγηθεί στην Ιρλανδία για το 1995.

Απαγορεύεται η αλιεία γάδου στα ύδατα των υποδιαιρέσεων CIEM I, II a, b (νορβηγικά ύδατα βορείως των 62ο Β) από σκάφη που φέρουν τη σημαία της Ιρλανδίας ή είναι νηολογημένα στην Ιρλανδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 26 Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουνίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1366/95 ΤΟΥ ΣΥΜΒΟΥΛΙΟΥ της 12ης Ιουνίου 1995 για την τροποποίηση του κανονισμού (ΕΟΚ) αριθ. 3906/89 με σκοπό την επέκταση της οικονομικής ενίσχυσης στην Κροατία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 3906/89 (3) προβλέπει δράσεις οικονομικής ενίσχυσης που προορίζονται να υποστηρίξουν τη διαδικασία οικονομικής και κοινωνικής μεταρρύθμισης σε ορισμένες χώρες της Κεντρικής και Ανατολικής Ευρώπης 7 ότι το παράρτημα του εν λόγω κανονισμού απαριθμεί τις χώρες που μπορούν να λάβουν αυτή την ενίσχυση 7 ότι, μετά την ανεξαρτησία της Κροατίας, πρέπει να περιληφθεί αυτό το κράτος στον κατάλογο των δικαιούχων χωρών για να μπορέσει να συμμετέχει στο καθεστώς ενίσχυσης του κανονισμού (ΕΟΚ) αριθ. 3906/89 7 ότι θεωρείται πλέον ότι πληρούνται οι όροι για να περιληφθεί η Κροατία μεταξύ των δικαιούχων αυτής της ενίσχυσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 3906/89, παρεμβάλλεται η ακόλουθη χώρα: «Κροατία».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 12 Ιουνίου 1995.

Για το Συμβούλιο Ο Πρόεδρος H. de CHARETTE
ΚΑΝΟΝΙΣΜΟΣ (ΕΚ) αριθ. 1388/95 ΤΟΥ ΣΥΜΒΟΥΛΙΟΥ της 15ης Ιουνίου 1995 για την τροποποίηση του κανονισμού (ΕΟΚ) αριθ. 3928/92 περί θεσπίσεως προτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στη ζώνη της Οργάνωσης Αλιείας Βορειοδυτικού Ατλαντικού (NAFO)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι με τον κανονισμό (ΕΟΚ) αριθ. 3928/92 (4) τίθεται σε εφαρμογή το πρότυπο πρόγραμμα παρατηρητών NAFO που εγκρίθηκε από την επιτροπή αλιείας της Οργάνωσης Αλιείας Βορειοδυτικού Ατλαντικού στις 18 Σεπτεμβρίου 1992 7

ότι η επιτροπή αλιείας NAFO ενέκρινε, στις 23 Σεπτεμβρίου 1994, πρόταση για την παράταση του εν λόγω προγράμματος μέχρι τις 31 Δεκεμβρίου 1995 7

ότι, σύμφωνα με το άρθρο VI της σύμβασης NAFO, η πρόταση, σε περίπτωση έλλειψης αντιρρήσεων, θα καταστεί δεσμευτικό μέτρο για τα συμβαλλόμενα μέρη με ισχύ από 24ης Νοεμβρίου 1994 7

ότι το τροποποιημένο πρόγραμμα είναι αποδεκτό από την Κοινότητα 7

ότι είναι συνεπώς αναγκαίο να τροποποιηθεί ο κανονισμός (ΕΟΚ) αριθ. 3928/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 δεύτερη παράγραφος και στο σημείο 1 στοιχείο θ) του παραρτήματος του κανονισμού (ΕΟΚ) αριθ. 3928/92, η ημερομηνία «31 Δεκεμβρίου 1994» αντικαθίσταται από την ημερομηνία «31 Δεκεμβρίου 1995».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 15 Ιουνίου 1995.

Για το Συμβούλιο

Ο Πρόεδρος

Ph. VASSEUR

(1) ΕΕ αριθ. C 128 της 24. 5. 1995, σ. 1.

(2) Γνώμη που διατυπώθηκε στις 18 Μαΐου 1995 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. C 133 της 31. 5. 1995, σ. 17.

(4) ΕΕ αριθ. L 397 της 31. 12. 1992, σ. 78. Κανονισμός όπως τροποποιήθηκε από τον κανονισμό (ΕΚ) αριθ. 2762/94 (ΕΕ αριθ. L 294 της 15. 11. 1994, σ. 5).